Møtereferat

|  |  |  |  |
| --- | --- | --- | --- |
| Til: | (**tilstedeværende uthevet**)  Fra tjenestemannsorganisasjonene: Fra arbeidsgiver:  **Arne Rønning** Tekna **Frank Arntsen**  NITO **Jørn-Wiggo Bergquist**  **Ove Borstad** NTL **Ingrid Volden**  **Tove Strømman** NTL Sekretær: **Jens Petter Nygård**  **Andreas Gjeset** Parat **Aud Magna Gabrielsen (sak 5)**  **Anne Hilde Ruen** Nymoen Parat  **Laila Strypet** Forskerforbundet  Joar Flatås LHVO, Campusservice  **Andreas S. Wangen** LHVO, Øk.- eiendomsavd. og virks.styring  Vararepresentanter  Per Einar Iversen Parat  Kari Karlsen Tekna  Forskerforbundet  **Linda Nervik** Lokalt hovedverneombud Campusservice  Gørild L. Syrstad Lokalt hovedverneombud, Øk.- eiendomsavd. og virks.styring | | |
| Kopi til: | Tekna, NITO, NTL, NTL v/Lillian Nilsen, Parat, Forskerforbundet, HR- og HMS-avdelingen | | |
| Om: | **LOSAM-møte for LOSAM Økonomi og eiendom** | | |
| Møtetid: | 7.2.2018 kl. 09.30 - 11.30 | Møtested: | Møterom 201, Hovedbygget, Gløshaugen |
| Signatur: | JPN | | |

**Agenda:**

**1. Godkjenning av møteinnkalling**

Godkjent.

**2. Godkjenning av møtereferat**- Ordinært LOSAM 23.11.2017  
Referat utsendt tidligere.   
Godkjent.

**3. Evaluering av medvirkning og medbestemmelse 2017 (informasjon/drøfting)**

NTNUs tilpasningsavtale forutsetter at det årlig gjennomføres en evaluering av medvirkning og medbestemmelse innen LOSAM-området.

Gjennomført evaluering av medvirkning og medbestemmelse i ØE/LOSAM hvor det komm følgende innspill.  
  
Positive utviklingstrekk som må videreføres:   
+ Flere saker fra tillitsvalgte  
+ Bedre struktur – innkalling og referat  
+ Bedre saksforberedelse  
+ Bedre og mer interessante saker i LOSAM  
+ Bedre saksgrunnlag  
+ Mer engasjement  
+ Økt bevissthet mellom medvirkning og medbestemmelse  
+ Økt kunnskap om virksomheten

Områder som må forbedres:   
- Avklare balansen avdelingssaker og fellessaker for ØE  
- Bedre planmessighet for behandlings av saker - rett sak til rett tid  
- Mindre tidspress på behandling av sakene  
- Følg opp sakene som har vært behandlet  
- Bli bedre på IA   
- Mer fokus på hva som er LOSAMs rolle i medvirkning og medbestemmelse i ØE  
- Bruke møterom med godt skypeutstyr   
- Bli bedre på medvirkning i ØE, særlig på Gjøvik  
  
Arbeidsgiver utarbeider forslag til fokusområder for utvikling i 2018 diskuteres i neste LOSAM-møte.

**4. Møteplan og Årshjul LOSAM ØE for 2018 (informasjon/drøfting)**

Tilpasningsavtalen forutsetter at det ved årets første møte utarbeides en møtekalender med oversikt over LOSAMs viktigste sakene og når de skal behandles. Vedlagt følger utkast til Årshjul 2018.

Godkjent som foreslått.

**5. Arbeidsmiljøundersøkelsen 2017 – resultat på overordnet nivå og videre prosess (informasjon/drøfting)**

Arbeidsgiver informerer om de overordnede resultatene i arbeidsmiljøundersøkelsen og om den videre prosess for oppfølging. Se vedlegg.

Innledning ved Aud Magna Gabrielsen.

Diskutert.

Tekna reiste spørsmål om svarprosenten gjelder for å sende inn svaret, uavhengig om hvor mange spørsmål som faktisk ble besvart. Tekna opplever at det er en del irrelevante spørsmål, og spørsmål som er vanskelig å forstå

NTL anførte at mange kan oppleve at de har hatt en samtale med leder, men at dette ikke er opplevd som en faktisk medarbeidersamtale.

NTL pekte også på at det må lages gode prosesser for å følge opp utfordringer på ledersiden. Det er ikke lett for den enkelte medarbeider å ta tak i utfordringer med egen leder, bla vanskelig å skille sak og person i slike situasjonen.   
Parat mener det mangler mulighet til å vurdere ledere oppover i organisasjonen, ikke bare de to nærmeste.

LHVO fremhold at det er viktig å se på spørsmålene under hvert av oppsummeringspunktene for å forstå hva punktet egentlig gir svar på.

Arbeidsgiver tar med innspillene i det videre oppfølging. Saken blir også tatt opp i LOSAM i senere møter, bla med fokus på hvordan vi som arbeidsgiver sørger for å få til gode prosesser.

**6. Nye økonomisystemer (BOTT) /digitalisering (informasjon/drøfting)**

Arbeidsgiver orienterer om status i arbeidet med digitalisering og anskaffelsesprosess med nye økonomisystemer. Vedlagt notat.

Innledning ved Frank Arntsen. Avklart at DFØ kan levere de tjenestene NTNU trenger på økonomisiden, men ikke på HR-området. Det gjenstår avklaring om man får en pris som kan aksepteres, og det antas avklart i løpet av februar. Poengtert at konsekvensene først og fremst gjelder måten man arbeider på, bla knyttet til standardisering av prosessene. Konsekvenser ligger også i at det jobbes med digitalisering som del av standardisering.

Diskutert.

NTL påpekte at de vurderte dette til å kunne påvirke mye, kanskje mer enn fusjonen påvirket arbeidsprosesser mv. NTL pekte også på dette kan være grunnlag for omstillingsavtale på de endringer som kommer.

**7. Årshjul PBO for ØE 2018 (informasjon/drøfting)**

Arbeidsgiver informerer frister og viktige datoer i plan, budsjett og oppfølgingsprosessen ved NTNU i 2018. Vedlagt styringshjul 2018.

Utsatt til neste møte.

**8. Ny viderefordelingsmodell for budsjett Fellesadm/ØE (informasjon/drøfting)**

Arbeidsgiver informerer om videre arbeid med ny rammestyringsmodell og viderefordelingsmodell for budsjettering og oppfølging som innføres i fellesadministrasjonen. Muntlig orientering.

Utsatt til neste møte.

**9. Årsbudsjett for ØE i 2018.**  **(informasjon)**

Arbeidsgiver informerer om vedtatt årsbudsjett for ØE i 2018. Muntlig orientering.   
Utsatt til neste møte.

**10. Endring av organisasjonstilknytning for medarbeidere i Økonomiavdelingen (informasjon/drøfting)**

Det tas opp drøfting om endring i seksjonstilhørighet for noen medarbeidere i Økonomiavdelingen. Dette gjelder 0,5 årsverk til Seksjon for økonomitjenester, og 5 årsverk til Servicesenter for økonomi. Vedlagt notat.

Innledning ved Ingrid Volden.   
  
Diskutert.   
  
NTL reiste spørsmål om dette er forhandling. Arbeidsgiver redegjorde for at dette er vurdert som drøftingssak fordi det ikke er endringer i organisasjonskartet, men ny organisatorisk tilknytning for medarbeiderne. De pekte også på at det ikke har vært god nok medvirkning i saken, noen medarbeidere var ikke tilstede da saken ble diskutert.   
  
Parat orienterte at de samlet sett anser en samling i en seksjon som den beste løsningen.

Enighet om at LOSAM er positiv til denne endringen. Vil likevel sikre at alle skal kunne gi sine innspill til saken. Om det ikke kommer innspill som er imot, gjennomføres dette uten ny behandling i LOSAM.

**11. Gruppeleder økonomi Gjøvik - rollebeskrivelse (informasjon/drøfting)**

Det tas opp drøfting av rollebeskrivelse for gruppeleder i inntil 20% stilling. Se vedlegg.

Innledning ved Ingrid Volden.   
  
Diskutert.

NTL reiste spørsmål om en bør vente på kartleggingen som gjennomføres. Arbeidsgiver fremholdt at vi må sikre god gjennomføring av tjenestene nå, ikke vente på evt. endringer som kommer.

Parat fremholdt at det er delte meninger om det bør være gruppeleder for Økonomiavdelingens medarbeidere i Gjøvik, og at det samlet sett er skepsis til at det kommer et ekstra ledd i mellom medarbeidere i Gjøvik og Øk.avd i Trondheim.

Enighet om at en gjennomfører dette som en prøveordning i 2018, og så evaluerer dette etter prøveperioden, både hvordan dette er i medarbeiderperspektivet og sett på hvordan dette har påvirket tjenesteleveransene. Saken tas opp i LOSAM tidlig på våren 2019 etter at evalueringen er gjennomført. Teksten opprettholdes slik den er foreslått.

**12. Rådgivende gruppe tilsettingssaker i Gjøvik og Ålesund – forslag til kandidat (informasjon/drøfting)**

NTL har foreslått at Helge Myklebust fra Ålesund tiltrer rådgivende gruppe for tilsettingssaker i Økonomi og eiendom. Forslaget til kandidat legges frem for LOSAM for godkjenning.

Godkjent av LOSAM. Samlet liste over rådgivende gruppe tas opp på et senere LOSAM-møte.

**13. IA-plan og videre arbeid (informasjon/drøfting)**

NTL har bedt om status på hva arb.giver gjør når ansatte som er helt eller delvis sykmeldt skal tilbake til oppgavene sine, evn pga sykdom må få andre oppgaver. NTL registrerer at det er saker som startet opp januar i fjor som enda ikke er landet og vil derfor ha en redegjørelse for hvordan dette følges opp. NTL viser til eksempler der medarbeider er forsøkt på andre oppgaver, men får beskjed nå etter en del hospitering at det ikke er andre oppgaver. Det vises også til eksempel der medarbeider trenger å jobbe annenhver dag pga trening/behandling, med dette er vanskelig å få gjennomslag for, til tross for at lege anbefaler det.  
  
Innledning ved NTL, bla orientering om at det er igangsatt arbeid for å løse de konkrete sakene.   
NTL reiste spørsmål om hele NTNU er arena for mulig arbeidstreningsplass osv. Arbeidsgiver orienterte om at NTNU i denne sammenheng en arbeidsgiver.

**14. Gruppelederfunksjon for renhold Gjøvik (informasjon/drøfting)**

NTL vil ha status for utpeking av gruppeleder for renhold i Gjøvik, det er forventet at denne skal være på plass 1.2.2018.

Innledning av Jørn-Wiggo Bergquist.

Diskusjon.

Ingen innsigelser fra LOSAM.

**15. Oversikt over nytilsatte og ansatte som har sluttet (informasjon)**

Parat ønsker at informasjon om hvem som ansettes og hvem som slutter skal være fast sak på LOSAM-møtene. Dette for å sikre at samme informasjon går til alle tillitsvalgte.   
Vedlagt følger oversikt over nytilsatte og fratrådte medarbeidere basert på opplysninger i Paga.

Diskutert. Enighet om at det legges frem oversikt over sluttede/nytilsatte hvert halvår. Samtidig legges det frem oversikt over avdelingenes bruk av vikarbyrå og konsulenter.

**16. Gjensidig informasjon**

a) informasjon fra arbeidsgiver

- andel midlertidige (skriftlig orientering vedlagt)

Diskutert. Midlertidige på Campusservice er lærlinger. I økonomiavdelingen er det økning av vikarer knyttet til midlertidige oppgaver.

- sykefraværsstatistikk (skriftlig orientering vedlagt)   
Diskutert. Høyt langtidsfravær både i Økonomiavd og i Avd for campusservice. Arbeidsgiver poengterte at det er fokus på å analysere årsak og sammenhenger slik at fraværet reduseres. Tas opp i et senere møte.

Parat poengterte at det kan se ut som mange går for lenge før de sykemelder seg, og når sykmeldingen kommer blir en ofte langvarig. Parat ser også at noe av fraværet kan ses i sammenheng med ny organisering

b) Informasjon fra tillitsvalgte

**17. Eventuelt**

1. Organisering av renholds- og driftsfunksjonene i Ålesund

Notat utsendt.

Innledning av Jørn-Wiggo Bergquist.

Ingen innsigelser fra LOSAM

NTL pekte på at dette er en «glad-sak», er veldig fornøyd med at arbeidsgiver sørger for at tjenestene utføres i egen regi.